b'\n_START_ARTICLE_\nChasey Lain\n_START_SECTION_\nBiografija ir karjera\n_START_PARAGRAPH_\n\xc4\x8ceis\xc4\x97 gim\xc4\x97 Niuporto miestelyje, \xc5\xa0iaur\xc4\x97s Karolinoje, augo Koko By\xc4\x8de (Cocoa Beach), Floridoje, kur lank\xc4\x97 koled\xc5\xbe\xc4\x85 . Jos prosenelis Henry Clay buvo senatorius ir 1824, 1832 bei 1844 metais balotiravosi \xc4\xaf JAV prezidento post\xc4\x85 ._NEWLINE_Mokydamasi koled\xc5\xbee, \xc4\x8ceis\xc4\x97 \xc4\x97m\xc4\x97 u\xc5\xbedarbiauti \xc5\xa1okdama striptiz\xc4\x85 , o i\xc5\xa1m\xc4\x97ginti j\xc4\x97gas pornografijoje j\xc4\x85 past\xc5\xabm\xc4\x97jo pa\xc5\xbeintis su aktore Alexis De Vell. Pagrindine prie\xc5\xbeastimi ji v\xc4\x97liau \xc4\xafvardino pinigus, nes u\xc5\xbe filmus buvo mokama gerokai daugiau, nei u\xc5\xbe \xc5\xa1okius ._NEWLINE_Ekrane \xc4\x8ceis\xc4\x97 debiutavo 1991 metais, ta\xc4\x8diau pirmuose filmuose ji tik apsinuogindavo. Pirmoji sekso scena buvo nufilmuota tik 1993 metais filmui \xe2\x80\x9eThe Original Wicked Woman\xe2\x80\x9c._NEWLINE_\xc4\x8ceis\xc4\x97s karjera truko iki 2008 met\xc5\xb3, per kuri\xc4\x85 ji vaidino tik didesnio biud\xc5\xbeeto, daugiau vaidybos reikalaujan\xc4\x8diuose filmuose, kas jai pad\xc4\x97jo susikurti \xc4\xafvaizd\xc4\xaf. Nuo 1999 iki 2004 met\xc5\xb3 d\xc4\x97l \xc5\xa1eimynini\xc5\xb3 aplinkybi\xc5\xb3 ji buvo padariusi pertrauk\xc4\x85 ir suvaidino tik 5 filmuose, ta\xc4\x8diau v\xc4\x97liau gr\xc4\xaf\xc5\xbeo ir filmavosi iki 2008 met\xc5\xb3. \xc4\x8ceis\xc4\x97 per savo karjer\xc4\x85 pasirod\xc4\x97 beveik 90 film\xc5\xb3 ir yra laikoma viena gra\xc5\xbeiausi\xc5\xb3 pornografijos versle dirbusi\xc5\xb3 moter\xc5\xb3 .\n_START_SECTION_\nMuzika\n_START_PARAGRAPH_\n1999 metais JAV grup\xc4\x97 Bloodhound Gang i\xc5\xa1leido album\xc4\x85 \xe2\x80\x9eHooray for Boobies\xe2\x80\x9c, kuriame buvo ironi\xc5\xa1ka daina \xe2\x80\x9eThe Ballad of Chasey Lain\xe2\x80\x9c. Atskiru singlu su \xc4\x8ceis\xc4\x97s nuotrauka vir\xc5\xa1elyje ji pasirod\xc4\x97 2000 metais ir buvo gana populiari Europoje. Dainoje buvo apdainuojamas \xc4\x8ceis\xc4\x97s gerb\xc4\x97jas, ra\xc5\xa1antis jai ga\xc5\xa1lius lai\xc5\xa1kus. Pati \xc4\x8ceis\xc4\x97, su\xc5\xbeinojusi apie dain\xc4\x85, tik\xc4\x97josi b\xc5\xabti pakviesta filmuotis vaizdo klipe, ta\xc4\x8diau nemaloniai nustebo, kai tai ne\xc4\xafvyko. Negana to, po jos susitikimo su grup\xc4\x97s nariais \xc5\xa1ie parei\xc5\xa1k\xc4\x97, kad \xc4\x8ceis\xc4\x97 gyvai n\xc4\x97ra tokia jau patraukli, kaip ekrane, o jos pastabas d\xc4\x97l dainos teksto pakomentavo taip: \xe2\x80\x9e\xc2\xa0\xe2\x80\x93 O kokios dainos apie save ji gal\xc4\x97jo tik\xc4\x97tis?\xe2\x80\x9c .\n_START_SECTION_\nVerslas\n_START_PARAGRAPH_\n2007 metais \xc4\x8ceis\xc4\x97 \xc4\xafk\xc5\xabr\xc4\x97 savo fim\xc4\x85 pavadinimu \xe2\x80\x9eForbidden Cinema\xe2\x80\x9c.\n_START_SECTION_\n\xc5\xa0eima\n_START_PARAGRAPH_\n\xc4\x8ceis\xc4\x97 yra i\xc5\xa1tek\xc4\x97jusi u\xc5\xbe Anthony Case. Jie augina s\xc5\xabn\xc5\xb3 Tom\xc4\x85 (1998).\n_START_SECTION_\nApdovanojimai\n_START_PARAGRAPH_\n2002 metais \xc5\xbeurnalas \xe2\x80\x9eAVN\xe2\x80\x9c \xc4\xaftrauk\xc4\x97 \xc4\x8ceis\xc4\x99 \xc4\xaf populiariausi\xc5\xb3 vis\xc5\xb3 laik\xc5\xb3 pornografini\xc5\xb3 film\xc5\xb3 aktori\xc5\xb3 TOP 50 (49 vieta)._NEWLINE_2003 metais ji \xc4\xaftraukta \xc4\xaf AVN \xc5\xa0lov\xc4\x97s galerij\xc4\x85.'